Краснов, Сергей Архипович

Элнет Сергей (С.Эл., С.Элн., С.Красн., К.Э.) (Сергей Архипович Краснов) (, Россий империй, Озаҥ губерний, Чарла уезд, Азъял ял — , Марий АССР, Йошкар-Ола ола) — марий серызе, журналист, литератор, мер пашаеҥ.

 Илыш корныжо 
Элнет Сергей 1903 ийын сорла тылзын 27-ше кечынже Россий империй Озаҥ губерний Чарла уезд Азъял ялеш кресаньык ешеш шочын. Революций деч ончыч кокклассан школым тунем пытарен. 1919-ше ийыште комсомолыш пурен. 1925-ше ийыште «Йошкар кече» газет редакцийыште пашам ыштен. 1926-1927-ше ийлаште Москвошто Журналистике кугыжаныш институтыште шинчымашым поген, но тудым тунем пытарен огыл. 1929-ше ийыште шачмо ялыштыже «Патыр» лӱман колхозым ыштен, туднн председательже лийын. 1930-ше ийыште тудын вуйлатымыже дене «Колхоз йӱк» район газет лекташ тӱҥалын, редактор сомылымат шкежак шуктен. 1931-ше ийыште «Марий коммуна» газетыш пӧртылын, 1933-1934-ше ийлаште газетын тӱҥ редакторжо лийын. 1935-ше ийыште Сергей Архиповичым Морко медрабфакым вуйлаташ шогалтеныт, 1936-ше ий гыч Шиньша ялыште «Ушнымаш» колхозым вуйлатен.

Сылнымут пашам 1920-ше ийыште тӱҥалын. «Йошкар кече» газетыш ялысе илыш нерген селькор семын шуко очеркым, статьям возен. «У вий», «Арлан ден Кестен» журналлаште тудын ойлымаш да моло произведенийлажым савыктен шогеныт. 1936-ше ийыште серызын «У вий» журналеш «Илымаш шолеш» повесть гыч ужашыже савыкталт лектын. Но повесть возен пытаралтде кодын. 1937-ше ий декабрь тылзыште серызым контрреволюций пашам вӱда манын кучен наҥгаеныт да вес ий январь тылзыште лӱен пуштыныт.

Краснов С.А. Сергей Элнет псевдонимым 1923-ше ий гыч кучылташ тӱҥалын. Южгунамже тудо кӱчыкын С.Эл., С.Элн., С.Красн, К.Э. веле возен. Морко районысо Азъял кыдалаш школ тудын лӱмжым нумалеш.

 Тӱҥ произведенийже-влак 
 Орышо : ойлымаш //У вий . 1929. № 4. С. 34—38.
 Сеҥыш : ойлымаш // У вий. 1929. № 7. С. 19—25.
 Илыш шолеш : повесть//У вий. 1936. № 2. С. 5—35 ; № 3. С. 3—30 ; №4. С. 20-41.
 Илыш шолеш : повесть [Жизнь кипит]. Йошкар-Ола, 1958. 108 с.

 Илышыже да творчествыже нерген литератур 
 Писатели Марийской АССР : биобиблиогр. справ. Йошкар-Ола, 1976. С. 322-323.
 Элнет Сергейын шочмыжлан — ШО ий / сост. В.Крылов. Йошкар-Ола, 2003. 8 с.
 Зайниев Г. Эреак илыш шолмаште лийын // Ончыко. 2003. № 8. С. 9-26.
 Александров Н. Азъял гыч уста мурызо // Марий Эл. 2003. 29 авг.
 МБЭ. Йошкар-Ола, 2007. С. 190.

 Кылвер-влак 
 Элнет Сергей.

 Литератур 
 Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 690-691.

Категорий:Марий серызе-влак
Категорий:Марий журналист-влак